Langtermynverblyf-aanbod 20 % af
IQ Brooklyn is in 'n veilige kompleks in Brooklyn, Pretoria geleë.
Dié moderne woonstel het slaapplek vir 3 en beskik oor 2 slaapkamers, 2 badkamers en 'n oopplan-kombuis en -leefarea. Die eerste kamer het 'n dubbelbed en die tweede kamer het 'n enkelbed.
Die kombuis is toegerus met 'n stoof, oond, yskas-vrieskas, mikrogolf, eetgerei, breekware, skottelgoedwasser, wasmasjien en tuimeldroër. 'n Strykyster en strykplank is ook beskikbaar. Daar is ook 'n toonbank met stoele. Die sitarea het 'n gemaklike hoek-sitkamerstel en 'n platskerm-TV.
Die woonstelblok het 24 uur-sekuriteit met kameras in openbare areas, park…
Die woonstelblok het 24 uur-sekuriteit met kameras in openbare areas, parkeerareas en gange.
Daar is 'n geriefswinkel, restaurant en koffiewinkel op die onderste verdieping wat op weeksdae vanaf 07:00 tot 19:00 oop is. Ontbyt is elke oggend vaaf 07:00 tot 10:00 beskikbaar, behalwe op Sondae. Voorbereide maaltye kan vooraf bespreek word en later gaan haal word. 'n Verskeidenheid maaltye kan in die restaurant geniet word. Die spyskaart en pryslys sal ook aangestuur word wanneer gaste hul bespreking bevestig.
Trekpleisters in 'n 5 km-radius sluit die Universiteit van Pretoria, Life Groenkloof Hospitaal, Loftus Versfeld, Brooklyn Mall, Groenkloof Natuurreservaat en Nasionale Botaniese Tuin in. Daar is ook verskeie restaurante in die 5 km-radius vanaf die woonstel wat Signature, Kream en Brasserie de Paris insluit.